Међу осталима, издвајају се следећи Оточанинови спевови: "Хајдук Вељко, Васа Чарапић, Јанко Катић и Станоје Главаш" (1860 — 1861), "Бирчанин Илија оборкнез испод Међедника" (1862, ), "Карађорђе избавитељ Србије" (1865) и "Московија" (1863), чија је тема Кримски рат током 1854-1855. године. Спев "Душанија" (1863) сматрао је својим најбољим остварењем. У њему је описао "знатније догађаје за времена српског царства, и таки по њему". Милош Светић му је у свом часопису "Србско Огледало" 1864. године објавио песму "Сибињанин Јанко".